Държавен вестник, бр. 66, 2024 г., стр. 5

БРОЙ  66	
Д Ъ Р Ж А В Е Н  В Е С Т Н И К 	
СТР.  5  
КОНСТИТУЦИОНЕН СЪД
РЕШЕНИЕ № 13 
от 26 юли 2024 г.
по конституционно дело № 1 от 2024 г.
Конституционният съд в състав: предсе­
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав 
Белазелков, Десислава Атанасова, при учас­
тието на секретар-протоколиста Десислава 
Пенкова разгледа в закрито заседание на 
26.07.2024 г. конституционно дело № 1/2024 г.,
докладвано от съдия Павлина Панова, съ­
дия Мариана Карагьозова-Финкова и съдия 
Соня Янкулова.
Производството е по чл. 149, ал. 1, т. 2 
във връзка с чл. 153 от Конституцията на 
Република България.
Делото е образувано на 8.01.2024 г. по 
искане на президента на Република България 
за установяване на противоконституционност 
на промените в чл. 64, ал. 2, 3 и 4; чл. 65, 
ал. 1; чл. 91б, ал. 2; чл. 99, ал. 5 и 7; чл. 102, 
ал. 3, т. 3; чл. 110; чл. 129, ал. 3 и чл. 130, 
ал. 3 от Конституцията, както са въведени 
с § 2, 3, 5, 7, 8, 9, 14 и 15 от Закона за из­
менение и допълнение на Конституцията, 
по което е образувано к.д. № 1/2024 г., и 
по искане на 48 народни представители от 
49-ото Народно събрание за установяване 
на противоконституционност на промени­
те в чл. 23; в чл. 64, ал. 2, 3 и 4; в чл. 65, 
ал. 1; в чл. 84, т. 16; в чл. 91б; в чл. 93, ал. 2; 
в чл. 99, ал. 5 и 7; в чл. 102, ал. 3, т. 3; в 
чл. 110; в чл. 117, ал. 2; в чл. 126, ал. 1, 2 и 
3; в чл. 127, т. 5 и 6; в чл. 128; в чл. 129; в 
чл. 130; в чл. 130а; в чл. 130б; в чл. 130в, 
т. 1 и 4; в чл. 132а, ал. 4; в чл. 133; в чл. 150, 
ал. 2 и 3 от Конституцията, както са въве­
дени с § 1, 2, 3, 4, 5, 6, 7, 8, 9, 10, 11, 12, 13, 
14, 15, 16, 17, 18, 19, 20, 21 и 22 от Закона за 
изменение и допълнение на Конституцията, 
и на § 22 и 23 от преходните и заключител­
ните разпоредби на Закона за изменение и 
допълнение на Конституцията на Република 
България (ДВ, бр. 106 от 22.12.2023 г.) (ЗИД 
на Конституцията).
Президентът и народните представители 
излагат подробно доводи за противокон­
ституционност на промените в посочените 
конституционни разпоредби.
С определение от 8.03.2024 г. Консти­
туционният съд допусна за разглеждане 
по същество искането на президента и на 
народните представители за установяване 
на противоконституционност на промените 
в посочените разпоредби от Закона за из­
менение и допълнение на Конституцията и 
обедини двете дела за общо разглеждане. 
В изпълнение на предоставената им въз­
можност писмени становища и правни мнения 
по делото са представили: министърът на 
правосъдието, Върховният касационен съд, 
Върховният административен съд, главният 
прокурор, Висшият съдебен съвет, Висшият 
прокурорски съвет, Висшият адвокатски съ­
вет, Съюзът на юристите в България, Съюзът 
на съдиите в България, Българската съдийска 
асоциация, Асоциацията на прокурорите 
в България, Камарата на следователите в 
България, Фондация „Институт за пазарна 
икономика“, Фондация „Институт за пра­
восъдие и демокрация“, проф. д.ю.н. Васил 
Мръчков, проф. д.ю.н. Райна Николова, проф. 
д-р Даниел Вълчев, проф. д-р Пенчо Пенев, 
проф. д-р Снежана Начева, доц. д-р Борислав 
Цеков, д-р Благой Делиев, д-р Дилян Начев, 
д-р Симона Велева, д-р Христо Орманджиев, 
доц. д-р Христо Паунов, Благовест Пунев и 
Румен Ненков.
Съществените изводи от постъпилите 
становища и правни мнения съдът намира 
за уместно да не излага в случая, за разлика 
от традиционния си подход, с оглед на обе­
ма на настоящото решение и достъпността 
им на електронната страница на съда, като 
обобщава, че преобладават вижданията за 
противоконституционност на по-голямата 
част от оспорените изменения и допълнения 
в Конституцията.
Конституционният съд, за да се произ­
несе, като обсъди доводите в исканията, 
постъпилите по делото писмени становища и 
правни мнения и относимата правна уредба, 
установи:
Със Закона за изменение и допълнение 
на Конституцията на Република България 
са извършени промени в Конституцията на 
Република България. Както посочи съдът 
в определението си от 8.03.2024 г. по к.д. 
№ 1/2024 г., приетите от Народното събра­
ние промени в Конституцията подлежат на 
контрол за конституционност, макар това да 
не е предвидено с нарочна конституционна 
разпоредба. Контролът от Конституционния 
съд по отношение на извършените от Народ­
ното събрание изменения и допълнения се 
основава на установените конституционни 
принципи, на конституционното правосъдие 
като неотделимо от съвременния конститу­
ционализъм, на конституционно възложеното 
основно правомощие за всяка конституционна 
юрисдикция и на съдържащата се в Основния